Hátsószegmens-betegségek okozta látásromlás és vakság Magyarországon az 50 évnél idősebb korú lakosság körében
Authors: Tóth Gábor , Szabó Dorottya , Sándor Gábor László , Nagy Zoltán Zsolt , Limburg Hans , Németh János 
Published: November 2022

Összefoglaló.
Bevezetés: A fejlett országok körében a
hátsószegmens-betegségek számítanak a vakság és a gyengénlátás leggyakoribb
okának az időskorú lakosság körében. Célkitűzés: Tanulmányunk
célja a hátsószegmens-betegségek okozta látásromlás és vakság prevalenciájának
meghatározása az 50 éves és annál idősebb korú lakosság körében Magyarországon.
Módszer: A Központi Statisztikai Hivatal által kijelölt 105
lakókörzetben, az Elkerülhető Vakság Gyors Felmérése (Rapid Assessment of
Avoidable Blindness; RAAB) metodika segítségével végeztük a vizsgálatokat.
Minden résztvevőnél direkt szemtükörrel szemvizsgálatot végeztünk. A
látóélességet egyszerűsített Snellen-tábla segítségével, stenop lyukkal, illetve
a nélkül vizsgáltuk. A cukorbeteg résztvevőkön pupillatágítást és szemfenéki
vizsgálatot végeztünk indirekt binokuláris oftalmoszkóppal.
Eredmények: Összességében 3675 alkalmas résztvevőből 3523
(95,9%) személyt vizsgáltunk, akik között a hátsószegmens-betegségek
következtében kialakult kétoldali vakság és súlyos látásromlás prevalenciája
0,7% és 0,2% volt. A hátsó szegmens betegségei miatt kialakult összes
látásromlás leggyakoribb okai gyakorisági sorrendben (prevalenciaértékkel) a
következők voltak: öregkori maculadegeneratio (1,419%), glaucoma (0,397%),
diabeteses retinopathia (0,341%) és rhegmatogen ideghártya-leválás (0,198%). A
hátsószegmens-betegség okozta vakság leggyakoribb okai az öregkori
maculadegeneratio (37,5%), a glaucoma (16,7%), a diabeteses retinopathia (8,3%),
a nagyfokú myopia (8,3%), a rhegmatogen retinaleválás (8,3%) és a retinitis
pigmentosa (8,3%) voltak. Következtetés: Hazánkban a súlyos
látásromláshoz és vaksághoz vezető hátsószegmens-betegségek előfordulási
gyakorisága más, korábban RAAB-felmérést végzett országokéhoz képest
alacsonyabb, az egyes kórképek gyakorisági sorrendje pedig a fejlett
országokéhoz hasonló. Az öregkori maculadegeneratiós, glaucomás, cukorbeteg és
patológiás myop páciensek folyamatosan növekvő száma miatt javítani kellene a
szemészeti ellátás hozzáférhetőségén és modernizálni a finanszírozását. Orv
Hetil. 2022; 163(16): 624–630.
Summary.
Introduction: Posterior segment diseases are the most common
causes of blindness and visual impairment in developed countries among people
aged 50 years and older in Hungary. Objective: The purpose of
this study was to estimate the prevalence of visual impairment and blindness
caused by posterior segment diseases in the population aged 50 years and older
in Hungary. Method: 105 census enumeration units were randomly
selected with a probability proportional to size by the Hungarian Central
Statistical Office. The standardised Rapid Assessment of Avoidable Blindness
(RAAB) method was used. Participants underwent eye examination with a direct
ophthalmoscope. Participants underwent visual acuity testing with a Snellen
tumbling E-chart with or without a pinhole. Dilated fundus examination was
performed in diabetic participants using an indirect binocular ophthalmoscope.
Results: In total, 3523 (95.9%) out of 3675 eligible people
were examined, of whom the prevalence of bilateral blindness and severe visual
impairment was 0.7% and 0.2%, respectively. The most common causes of visual
impairment caused by posterior segment diseases were age-related macular
degeneration (1.419%), glaucoma (0.397%), diabetic retinopathy (0.341%) and
rhegmatogenous retinal detachment (0.198%). The most common causes of blindness
caused by posterior segment diseases were age-related macular degeneration
(37.5%), glaucoma (16.7%), diabetic retinopathy (8.3%), high myopia (8.3%),
rhegmatogenous retinal detachment (8.3%) and retinitis pigmentosa (8.3%).
Conclusion: Prevalence of severe visual impairment and
blindness caused by posterior segment diseases was lower compared to results of
RAAB surveys in other countries. The frequency order of different posterior
segment diseases was in line with developed countries. Availability of eye care
should be improved and financing should be modernized due to the continuously
increasing number of patients with age-related macular degeneration, glaucoma,
diabetes and pathologic myopia. Orv Hetil. 2022; 163(16): 624–630.